പാര്‍ക്ക് സിറ്റി, കാന്‍സാസ്
പരിഭാഷ: ഷിഹാബ് എ ഹസ്സന്‍ FB: shihab.jub / ടെലഗ്രാം: @shihabmsone
എംസോണ്‍ റിലീസ് -1342 http://www.malayalamsubtitles.org/ www.facebook.com/msonepage
അവന്‍റെ ശരിയായ പേര് ബെഞ്ചമിന്‍ ബാണ്‍റൈറ്റ് എന്നാണ്, എല്ലാവരും ബെഞ്ചി എന്ന് വിളിക്കും.
ആല്‍റ്റൂണ, പെന്‍സില്‍വാനിയ
ഞാന്‍ പറഞ്ഞിരുന്നത് പോലെതന്നെ അവന്‍ ടൗണില്‍ തിരിച്ചെത്തിയിട്ടുണ്ട്.
ബെവര്‍ലി ജീന്‍ കൊല്ലപ്പെട്ട രാത്രി ബെഞ്ചി വീട്ടിലിരുന്ന് ടീവി കാണുകയായിരുന്നോ?
എന്നാണവന്‍ പറഞ്ഞത്, എനിക്കവനെ വിശ്വാസമാണ്.
വാറണ്ട് ഒന്നും കൂടാതെ തന്നെ അവന്‍റെ കാര്‍ പരിശോധിക്കാനും അനുവദിച്ചിരുന്നു.
പാസഞ്ചര്‍ സീറ്റില്‍ നിന്ന് ബെവര്‍ലി ജീന്‍റെ കുറച്ച് മുടിയല്ലാതെ,
നിങ്ങള്‍ പ്രതീക്ഷിക്കുന്ന പോലെ മറ്റൊന്നും കിട്ടിയതുമില്ല.
ശവം കൊണ്ടുപോകാന്‍ പാസഞ്ചര്‍ സീറ്റ് അത്ര നല്ല മാര്‍ഗ്ഗമല്ലെന്ന് പറയേണ്ടതില്ലല്ലോ.
പക്ഷേ അയാള്‍ വീട്ടില്‍ തനിച്ചിരുന്ന് ടീവി കാണുകയായിരുന്നു എന്നല്ലേ നിങ്ങള്‍ പറഞ്ഞത്?
- അത് അത്ര നല്ലൊരു ഒഴികഴിവൊന്നും അല്ല. - അതെന്താ?
അത് സാധാരണ എല്ലാവരും രാത്രി ചെയ്യുന്ന കാര്യമല്ലേ?
ബെഞ്ചമിനും ഇപ്പറഞ്ഞ സാധാരണക്കാരില്‍ ഒരാളാണ്.
ഹൈസ്കൂള്‍ മുതല്‍ A&P യില്‍ പലചരക്ക് പാക്ക് ചെയ്തു കൊടുക്കുന്ന,
പണിയാണ് അവന്‍ ചെയ്തു വരുന്നത്.
A&P യിലാണോ അവന് ജോലി? ഡെലിവറി വാന്‍ ഓടിക്കാറുണ്ടോ?
ഇല്ല. ഷോപ്പില്‍ തന്നെയാണ്.
അവന്‍ നമ്മളെ പ്രതീക്ഷിക്കുന്നുണ്ടോ?
ദുഖാചരണത്തില്‍ ആയത് കൊണ്ട് അറിയിച്ചിട്ട് വരുന്നതാണ് ഉചിതമെന്ന് കരുതി.
നമുക്കൊരു തിരിച്ചറിയല്‍ പരേഡിനുള്ള ഫോട്ടോകള്‍ കൂടി കൊണ്ട് വരായിരുന്നു.
- നിങ്ങള്‍ക്ക് കുറച്ചു കോഫിയെടുക്കട്ടെ? - പിന്നെന്താ.
- ഇന്‍സ്റ്റന്‍റ് കോഫിയാണ്. - എനിക്ക് വേണ്ട, താങ്ക്സ്.
ഞാന്‍ വെയിറ്റ് ചെയ്യാം.
ആഹ്...
കുറച്ച് ഡോനട്ടും ഉണ്ട്. പാതി മിനുസമുള്ളത്, പാതി കേക്ക്.
ഡോനട്ട് എനിക്കിഷ്ടമാണ്. നന്ദി ബെഞ്ചമിന്‍.
ഞങ്ങളെ കാണാന്‍ സമ്മതിച്ചതിന് നന്ദി, മിസ്റ്റര്‍. ബാണ്‍റൈറ്റ്.
ബെഞ്ചമിന്‍.
ഞാന്‍ ബില്‍ ടെഞ്ച്, ഇത് ഹോള്‍ഡന്‍ ഫോര്‍ഡ്. ഞങ്ങള്‍ എഫ്ബിഐയിലാണ്.
ഈ കേസില്‍ നിങ്ങളും സഹായിക്കുന്നുണ്ടെന്ന് ഇയാള്‍ പറഞ്ഞായിരുന്നു.
നിങ്ങളുടെ ഗേള്‍ഫ്രണ്ടിന്‍റെ കാര്യത്തില്‍ ഞങ്ങള്‍ക്ക് വിഷമമുണ്ട്.
എനിക്കിപ്പോഴും അത് വിശ്വസിക്കാനാവുന്നില്ല.
- നിങ്ങള്‍ ഒരുമിച്ചായിട്ട് എത്ര നാളായി? - ഒന്നരവര്‍ഷം
അപ്പോ, ഇത് സീരിയസ് ആയിരുന്നു.
ഈയടുത്തായിരുന്നു എന്‍ഗേജ്മെന്‍റ്.
വലിയൊരു കാല്‍വെപ്പ്.
- ഇവള്‍ തന്നെ എന്‍റെ ആളെന്ന് ആദ്യം കണ്ടപ്പോ തന്നെ എനിക്കറിയായിരുന്നു. - അതെങ്ങനെ?
ഞങ്ങള്‍ക്ക് ഒരേ കാഴ്ചപ്പാടുകള്‍ ആയിരുന്നു.
- നിങ്ങള്‍ക്കെത്ര വയസ്സായി? -26.
ഹൈസ്കൂളില്‍ വച്ച് സ്പോര്‍ട്സിലൊക്കെ ഉണ്ടായിരുന്നോ? എന്‍റെ ഊഹം ശരിയാണെങ്കില്‍ ഫുട്ബോള്‍ ടീമില്‍ അല്ല.
- മ്യൂസിക് ബാന്‍ഡ്? ഡിബേറ്റ്? - ഇല്ല.
പിന്നെ എന്തിലായിരുന്നു?
ഉഹ്, ഞാന്‍...ഒന്നിലുമില്ലായിരുന്നു.
ശരി, ഇപ്പോള്‍ നിങ്ങള്‍ സ്വന്തം വീടൊക്കെയായി നല്ല ചുറ്റുപാടിലാണ്.
ബെവര്‍ലി ജീന് വേണ്ടിയാണ് ഈ സ്ഥലം വാങ്ങിയത്.
അവള്‍ മാറണമെന്ന് പറഞ്ഞോ?
ഞാന്‍ കുറച്ച് സ്വകാര്യത ആഗ്രഹിച്ചു.
ഇതിനുമുന്‍പ് നിങ്ങള്‍ എവിടെയായിരുന്നു?
ചെസ്റ്റ്നട്ടില്‍, ഏതാനും ബ്ലോക്കുകള്‍ക്കപ്പുറം.
- കുടുംബത്തോടൊപ്പം? - അതേ, അമ്മയോടൊപ്പം.
നിങ്ങള്‍ വീട് മാറിയത് അവര്‍ക്ക് പ്രയാസമായിട്ടുണ്ടാകുമല്ലോ.
ഏയ് എനിക്ക് തോന്നുന്നത് സന്തോഷമായിക്കാണുമെന്നാ.
ബെവര്‍ലി ജീനെ അവരും എന്നെപ്പോലെ തന്നെ സ്നേഹിച്ചിരുന്നു.
മിസിസ്. ബാണ്‍റൈറ്റും എന്‍റെ ഇടവകയില്‍ തന്നെയാണ്. ഫസ്റ്റ് യുണൈറ്റഡ് മെത്തേഡിസ്റ്റ്.
അപ്പോള്‍ നിങ്ങള്‍ പള്ളിയില്‍ വച്ച് പരിചയമുണ്ടോ?
അതേ. ഇയാളെയും റോസിനെയും.
ഇപ്പോള്‍ കാണാറുണ്ടെന്നേയുള്ളൂ. ഞാന്‍ പള്ളിയില്‍ അധികം പോകാറില്ല.
നിങ്ങളുടെ അമ്മ ഒരു കര്‍ക്കശക്കാരിയായിരുന്നോ?
സ്ട്രിക്ട് ആണോ എന്നാണോ?
അതേ. ഒന്നു പറഞ്ഞ് രണ്ടിന് വടിയെടുക്കുന്ന ടൈപ്പ്.
അത്...
അവര് കിടന്ന് കരയും.
അച്ഛനില്ലാത്ത രണ്ടു മക്കളെ വളര്‍ത്തിക്കൊണ്ട് വരുന്നത് പ്രയാസമുള്ള കാര്യമാണെന്ന് എനിക്കറിയാം.
അതേ, എനിക്ക് 10 വയസ്സുള്ളപ്പോള്‍ അവര്‍ പിരിഞ്ഞു.
- നിങ്ങളുടെ അച്ഛന്‍ എങ്ങനെയുള്ള ആളായിരുന്നു? - എനിക്കത്ര ഓര്‍മ്മയില്ല.
നിങ്ങളും ബെവര്‍ലി ജീനും തമ്മില്‍ വഴക്കടിച്ചിരുന്നോ?
യുവദമ്പതികള്‍ക്കിടയില്‍ അത് സര്‍വ്വസാധാരണമാണല്ലോ.
ചിലപ്പോഴൊക്കെ.
വഴക്കിനുള്ള കാരണം എന്തായിരുന്നു?
വെറും നിസാര കാര്യങ്ങള്‍.
എന്നുവച്ചാല്‍?
അതായത്...
ഏത് സിനിമ കാണണം എന്നൊക്കെ.
- എന്‍ഗേജ്മെന്‍റിന്‍റെ പേരില്‍ എന്തെങ്കിലും അസ്വസ്ഥതകള്‍? - ഇല്ല, സര്‍.
അവള്‍ക്ക് വേണ്ടിയല്ലേ ഈ സ്ഥലം വാങ്ങിയത്? ഇതവള്‍ക്കിഷ്ടമായിരുന്നോ?
അവള്‍ക്ക്...
അവളിങ്ങോട് താമസം മാറ്റിയ ശേഷം ഇവിടം മനോഹരമാക്കണമെന്ന് പറയുമായിരുന്നു.
അതെപ്പോഴായിരുന്നു ഉദ്ദേശിച്ചിരുന്നത്?
- കല്യാണത്തിന് ശേഷം. - പരമ്പരാഗത രീതികള്‍, അല്ലേ?
- അതേ. - നിങ്ങളുടെ അമ്മക്ക് വേണ്ടിയായിരുന്നോ?
അങ്ങനെയാണല്ലോ പതിവ്, അത്രേയുള്ളൂ.
അവള്‍ കല്യാണത്തിന് മാനസികമായി തയ്യാറെടുത്ത് കഴിഞ്ഞിരുന്നോ?
ഉണ്ടായിരിക്കാം, വേഗം വേണമെന്ന് അവള്‍ക്കുണ്ടായിരുന്നു.
ആണ്‍പിള്ളേരെപ്പോലെ തന്നെ ചുമ്മാ കറങ്ങിനടക്കാന്‍ പെണ്‍പിള്ളേര്‍ക്കും ഇഷ്ടമാണ്.
അത് കുഴപ്പമില്ല, ബെഞ്ചമിന്‍.
അത് സ്വകാര്യമായ കാര്യമാണെന്ന്...
ഞങ്ങള്‍ക്ക് മനസ്സിലായി.
ഞങ്ങളും അതങ്ങനെ തന്നെ സൂക്ഷിക്കും.
ഉഹ്, അത്പിന്നെ...
ബെവര്‍ലി ജീനായിരുന്നു...
എന്‍റെ ആദ്യത്തെ...
നിങ്ങളുടെ ആദ്യത്തെ ലൈംഗീകാനുഭവം?
അതേ.
പക്ഷേ അവള്‍ അടിപൊളിയായിരുന്നു.
അവള്‍ക്ക് സംഭവിച്ചതുമായി ഇതിനെന്തെങ്കിലും ബന്ധമുണ്ടോ എന്നെനിക്കറിയില്ല...
നോക്കൂ, ബെഞ്ചമിന്‍. ഞങ്ങള്‍ എഫ്ബിഐയില്‍ ഒരു പ്രേത്യേക വിഭാഗമാണ്.
ലൈംഗികമായ വീക്ഷണകോണിലൂടെയുള്ള കുറ്റകൃത്യങ്ങളാണ് ഞങ്ങള്‍ അന്വേഷിക്കുക.
അതത്ര സുഖമുള്ള കാര്യമല്ല, പക്ഷേ അതാണ് ഞങ്ങളുടെ ജോലി.
അവളോട് ചെയ്തത് ഭയങ്കരമായിരുന്നു.
അവനതറിയാമോ?
മാര്‍ക്ക്, കാര്യമായിട്ടാണോ?
മുലകളുടെ കാര്യം മാത്രമേ അവനറിയൂ. മറ്റൊരു ഓഫീസറാണ്...
- പറയാതിരിക്കുന്നത് പ്രയാസമുള്ള കാര്യമാണ്. - എനിക്ക് മിസിസ്. ബാണ്‍റൈറ്റിനോട് സംസാരിക്കണം.
നമുക്കൊരു ഫോണ്‍ ബൂത്തില്‍ നിര്‍ത്തി അവരെയൊന്ന് വിളിച്ചറിയിച്ചാലോ?
- അത് നന്നായിരിക്കും. - കരച്ചിലിന്‍റെ കാര്യമോ?
- എനിക്കതങ്ങ് ദഹിച്ചിട്ടില്ല. - അവന്‍ അഭിനയിച്ചതാണെന്ന് തോന്നിയോ?
- കുറച്ച് ഓവറല്ലെ എന്നൊരു തോന്നല്‍. - അവന്‍ അനുഭവിച്ചത് വച്ച് നോക്കുമ്പോള്‍?
- അതുകൊണ്ട് തന്നെയാ അങ്ങനെ തോന്നിയതും. - അവനൊരു 'അമ്മക്കുട്ടി' ആണെന്നത് വ്യക്തം.
അല്ലെങ്കില്‍ അങ്ങനെ ആണെന്ന് അഭിനയിക്കാന്‍ അവനറിയാം. .
നിങ്ങളെന്താ ഉദ്ദേശിച്ചത്?
അവനൊരു കന്യകനായിരുന്നതോ? അവന്‍ ഡോനട്ട് വിളമ്പിയതോ?
ഇതെല്ലാം മുന്‍കൂട്ടി പ്ലാന്‍ ചെയ്തതാവാം, പ്രത്യേകിച്ച് നമ്മള്‍ വരുന്ന കാര്യം അറിഞ്ഞ ശേഷം.
ബെഞ്ചമിന്‍ അഭിനയിക്കുന്ന ഒരുത്തനാണെന്ന് എനിക്കൊരിക്കലും തോന്നിയിട്ടില്ല.
സ്വീകരണമുറിയില്‍ രണ്ട് എഫ്ബിഐക്കാരുടെ മുന്നില്‍, ആരുമൊന്ന് പതറിപ്പോകും.
അവനെ കണ്ടാല്‍, ഒരു ശവശരീരമൊക്കെ അനായാസം കൊണ്ടുപോകാന്‍ കഴിവുണ്ടെന്ന് തോന്നുമോ?
പൊട്ടിക്കരഞ്ഞു കൊണ്ടല്ലാതെ.
ബെഞ്ചമിന്‍റെ കാര്യത്തില്‍ എനിക്കെപ്പോഴും ഉല്‍കണ്ഠയുണ്ടായിരുന്നു.
ബെവര്‍ലി ജീനെ കണ്ടു മുട്ടുന്ന സമയത്ത് അവന്‍ നിങ്ങളോടൊപ്പമായിരുന്നോ താമസം?
- ഗേള്‍ഫ്രണ്ടിനെ കിട്ടിയപ്പോള്‍ അവന്‍ വലിയ ത്രില്ലിലായിരുന്നു. - അതേ ത്രില്‍ അവള്‍ക്ക് തിരിച്ചും ഉണ്ടായിരുന്നോ?
അവള്‍ക്ക് അവനെന്ന് വച്ചാല്‍ ഭ്രാന്താണെന്നാ അവന്‍ പറഞ്ഞത്.
- നിങ്ങള്‍ അവളെ കണ്ടിട്ടുണ്ടോ? - തീര്‍ച്ചയായും.
അവര്‍ തമ്മില്‍ എങ്ങനെയായിരുന്നു?
അവര്‍ തമ്മില്‍... സാധാരണ പോലെ.
അവളവനെ ഒരുപാട് കളിയാക്കുമായിരുന്നു. അവനത് ഇഷ്ടപ്പെടാത്തത് പോലെ ഭാവിക്കും, പക്ഷേ അവനത് ആസ്വദിച്ചിരുന്നെന്ന് എനിക്കറിയാം.
ഇടക്കൊക്കെ അവര്‍ വഴക്കടിച്ചിരുന്നെന്ന് ബെഞ്ചമിന്‍ പറഞ്ഞു.
നിങ്ങളവനെ കണ്ടിരുന്നോ?
ഇന്ന് രാവിലെ.
അവനെന്തെങ്കിലും പ്രശ്നമുണ്ടാകുമോ?
കേസിന്‍റെ വിശദാംശങ്ങള്‍ ഒന്നൂടെ പരിശോധിക്കുന്നതിന്‍റെ ഭാഗമായി ബെവര്‍ലി ജീനെ അറിയാവുന്നവരോടെല്ലാം സംസാരിക്കുന്നെന്നേയുള്ളൂ .
അവര്‍ തമ്മില്‍ വഴക്കടിക്കുന്നത് ഞാനൊരിക്കലും കണ്ടിട്ടില്ല.
നിങ്ങള്‍ക്കറിയാല്ലോ, ബെഞ്ചമിന്‍ വളരെ സോഫ്റ്റാണ്.
ചെറുപ്പത്തില്‍ അവനെങ്ങനെയായിരുന്നു?
അവനെപ്പോഴും ഭയങ്കര സെന്‍സിറ്റീവായിരുന്നു. പക്ഷേ അവന്‍റെ അച്ഛന്‍ ഓടിപ്പോയ ശേഷം, അവനാകെ...
നിങ്ങളെന്താ ഉദ്ദേശിച്ചത്?
അത്...
ഒത്തിരി കരയാന്‍ തുടങ്ങി. കിടക്കയൊക്കെ നനച്ചു.
- വീട് വിട്ടു പോകില്ല. - അത് പ്രയാസമായിരുന്നിരിക്കുമല്ലോ.
എനിക്ക് പിള്ളേരെ അവരുടെ പാട്ടിന് വിടേണ്ടി വന്നിരുന്നു.
റോസ് സഹായിക്കുമായിരുന്നു, പക്ഷേ അവള്‍ തീരെ കുഞ്ഞായിരുന്നു.
കഷ്ടപ്പാട് നിറഞ്ഞ വര്‍ഷങ്ങളായിരുന്നു. ഞാന്‍ കുറെ പ്രാര്‍ഥിച്ചിട്ടുണ്ട്.
അപ്പോഴാണ് റോസ് ഫ്രാങ്കിനെ കണ്ടെത്തിയത്, അവന്‍ ഞങ്ങളോടൊപ്പം താമസമാക്കി.
ഫ്രാങ്ക് ജാന്‍ഡെര്‍മാന്‍.
അതേ.
അവര്‍ക്കീയിടെ ഒരു കുഞ്ഞുണ്ടായി, അറിഞ്ഞിരുന്നോ?
നിങ്ങളുടെ ആദ്യത്തെ പേരക്കുട്ടി?
കണ്‍ഗ്രാജൂലേഷന്‍സ്.
ആളുകള്‍ ഫ്രാങ്കിനെക്കുറിച്ച് ഓരോന്നൊക്കെ പറയും, പക്ഷേ ഞാനതൊന്നും ഗൗനിക്കാറില്ല.
അവനെ ആദ്യം കണ്ടത് മുതല്‍ എനിക്കിഷ്ടമാണ്. ഇപ്പോഴുമതേ.
ബെഞ്ചമിനും അങ്ങനെ തന്നെയായിരുന്നോ?
അവന്‍ പുറത്തെക്കൊക്കെ ഇറങ്ങാന്‍ തുടങ്ങി.
അവന്‍ ഫ്രാങ്കുമായി കൂട്ടായി.
ഫ്രാങ്ക് അവനെ സംരക്ഷിച്ചു.
ആരും റോസിനോട് അടുക്കാന്‍ അവന്‍ സമ്മതിക്കില്ല.
അവന്‍ ബെഞ്ചിക്കും ഒരു ജോലി കണ്ടുപിടിച്ചു. അതുകൊണ്ട് എനിക്ക് രണ്ട് ഷിഫ്റ്റ് ജോലി ചെയ്യേണ്ടി വന്നില്ല.
അവളെക്കാള്‍ ഞാനാണ് അവനെ സ്നേഹിക്കുന്നതെന്ന് റോസ് ചിലപ്പോഴൊക്കെ പറയും.
എപ്പോഴായിരുന്നു അത്?
അവന് 18 വയസ്സുള്ളപ്പോഴായിരുന്നു കല്യാണം,
അപ്പോ റോസിന്...
15 ഓ 16 ഓ ആയിരുന്നിരിക്കണം.
ഫ്രാങ്ക് എന്താ നിങ്ങളുടെ കൂടെ താമസിച്ചത്?
അത്, ഞാന്‍ ഓര്‍ക്കുന്നില്ല.
സാധാരണ ചെറുപ്പക്കാരെപ്പോലെ, അവനും അവന്‍റെ അച്ഛനുമായി എന്തോ പ്രശ്നമുണ്ടായിരുന്നു.
പക്ഷേ കല്യാണം കഴിഞ്ഞ ശേഷം അവര്‍ മാറിത്താമസിച്ചു.
ബെവര്‍ലി ജീനെ കണ്ടുമുട്ടും വരെ ബെഞ്ചമിന്‍ നിങ്ങടെ കൂടെയായിരുന്നോ?
അതൊരു വിചിത്രമായ സമയമായിരുന്നു.
റോസിനും ഫ്രാങ്കിനും കുഞ്ഞ് ജനിച്ചപ്പോള്‍ ഞങ്ങള്‍ വളരെ സന്തോഷിച്ചു,
പക്ഷേ അപ്പോ ബെഞ്ചമിന്‍റെ ജീവിതത്തില്‍ ഈ ദാരുണമായ സംഭവമുണ്ടായി.
അമ്മയെപ്പോലെ തന്നെ മകനും.
കരച്ചില്‍ പാരമ്പര്യമായി കിട്ടുന്നതാണെന്ന് തോന്നുന്നല്ലേ?
ബെവര്‍ലി എങ്ങനെ അവനെ തെരഞ്ഞെടുത്തെന്നാ എനിക്കത്ഭുതം
അവന് പ്രായമുണ്ട്, സംസാരിക്കാന്‍ എളുപ്പമാണ്, സെന്‍സിറ്റീവാണ് - അതൊക്കെയായിരിക്കണം അവളെ ആകര്‍ഷിച്ചത്.
"പാതി മിനുസമുള്ളത്, പാതി കേക്ക്"?
തീര്‍ച്ചയായും.
ബെവര്‍ലിയെ സംബന്ധിച്ച് ബെഞ്ചി, അവളുടെ സ്വര്‍ണ്ണത്രികോണത്തില്‍ പൊതിഞ്ഞു വെക്കാനുള്ള ഒരു അപ്രധാന വ്യക്തി മാത്രമായിരുന്നെന്ന് ഞാന്‍ ബെറ്റ് വെക്കാം.
സ്ഥിരവരുമാനമുള്ള, അവളെ സ്നേഹിക്കുന്ന ഒരാളെയാവും ചിലപ്പോള്‍ അവള്‍ ആഗ്രഹിച്ചത്.
നിങ്ങള്‍ പറയും പോലെ, ഒകാസെക്.
എന്താ അത്?
ഇവിടെ കാര്യമായൊന്നും ഇല്ലെന്ന് പറയുവായിരുന്നു.
ഇത് വെറും ഫോര്‍മാലിറ്റി മാത്രമാണെന്ന് ഞാന്‍ മിസിസ്. ബാണ്‍റൈറ്റിന് ഉറപ്പ് കൊടുത്തു.
- ഇത് ഫോര്‍മാലിറ്റിയല്ല. - പക്ഷേ അവരോട് അങ്ങനെ പറയാല്ലോ.
ഇത് നമ്മളെ എവിടെയാ കൊണ്ടെത്തിക്കുന്നത്?
ആല്‍വിന്‍റെ കാര്യം വിട്ടു പോകരുത്.
അതീ പരിസരത്തുള്ള ആരും ആകരുതെന്ന് നിങ്ങള്‍ ആഗ്രഹിക്കുന്നു. നിങ്ങള്‍ എല്ലാവരും.
ഈ ആള്‍താമസമില്ലാത്ത പട്ടണത്തിലേക്ക് ഇത്രദൂരം വണ്ടിയോടിച്ച് വരാന്‍ ആരാ മെനക്കെടുക?
പെണ്‍കുട്ടികളെ വേട്ടയാടാനാണെങ്കില്‍, വലിയ സിറ്റികള്‍ ഉണ്ടല്ലോ.
ഹൈവേയില്‍ ലിഫ്റ്റടിച്ച് യാത്ര ചെയ്യുന്നവര്‍ ഇഷ്ടം പോലെയുണ്ട്.
ഇതുപോലെയുള്ള ഒരു സ്ഥലം എന്തിന് തെരഞ്ഞെടുക്കണം?
അലഞ്ഞു തിരിയുന്ന ഒരുവന് ചവറ്റുകൂന എവിടെയെന്ന് എങ്ങനെയറിയാം?
- ഹായ്. - നിങ്ങള്‍ വന്നോ.
നിനക്ക് കാണാന്‍ എന്‍റെ കയ്യില്‍ എല്ലാത്തരം തമാശകളുമുണ്ട്.
ഓഹ്. പേപ്പര്‍വര്‍ക്ക്?
അതേ, അത്ര രസമുള്ളതൊന്നുമല്ല, നിങ്ങള്‍ ഇന്‍റര്‍വ്യൂ ചെയ്യാന്‍ പോകുന്ന കൊലയാളികളോട് ചോദിക്കാനുള്ള
ചോദ്യങ്ങളുടെ ഒരു ലിസ്റ്റുണ്ടാക്കാന്‍ നോക്കുകയാണ്.
കുടുംബചരിത്രം, മൂഡ്, കുറ്റം ചെയ്യുന്നതിന്...
മുന്‍പും, ശേഷവും, ചെയ്യുന്ന സമയത്തുമുള്ള ചിന്താരീതികളുമൊക്കെ.
ഇതൊരു പ്രാഥമികലിസ്റ്റാണ്, ഇതൊന്ന് വായിച്ചു നോക്കിയ ശേഷം നിങ്ങളുടെ അഭിപ്രായം പറയണം.
കൊലയാളിയുടെ വ്യക്തിത്വത്തിനനുസരിച്ചല്ലേ നമ്മള്‍ ചോദ്യങ്ങള്‍ ചിട്ടപ്പെടുത്തേണ്ടത്?
മുന്നൊരുക്കമൊന്നും പാടില്ലെന്നാണോ?
ഇക്കൂട്ടരുടെ ഉള്ളിലേക്ക് കയറിപ്പറ്റാന്‍ നമ്മള്‍ വ്യത്യസ്ത വഴികള്‍ തേടേണ്ടി വരും.
ശരി, പക്ഷേ എന്നാലും നമ്മുടെ പുള്ളികള്‍ക്കെല്ലാം വേണ്ടി പൊതുവായ ഒരു ഡാറ്റാ സെറ്റ് വേണമല്ലോ.
പോകുവാണോ?
- തിരിച്ച് ബോസ്റ്റണിലേക്ക്. - ഇപ്പോഴിങ്ങോട്ട് വന്നതല്ലേയുള്ളൂ.
നിങ്ങള്‍ കൂടുതല്‍ ഇന്‍റര്‍വ്യൂകള്‍ നടത്താത്തിടത്തോളം, എനിക്കിവിടെ പ്രത്യേകിച്ച് പണിയൊന്നുമില്ല.
അല്‍ടൂണയില്‍ കൊല്ലപ്പെട്ട പെണ്‍കുട്ടിയുടെ പ്രതിശ്രുത വരനുമായി ഞങ്ങള്‍ ഇന്റസ്റ്റിങ്ങായ ഒരു കൂടിക്കാഴ്ച നടത്തി.
- എന്‍റെ ടാക്സി വെയിറ്റ് ചെയ്യുന്നു. - അത് കാന്‍സല്‍ ചെയ്തേക്ക്. ഞാന്‍ കൊണ്ടു വിടാം.
- ബാഗ് ഞാനെടുക്കാം. - താങ്ക്യു.
അവന്‍ പെട്ട്. ഇമ്മാതിരി കരയുന്ന ഒരുത്തനെ ഞാന്‍ കണ്ടിട്ടില്ല.
ബില്ലിനവനെ സംശയമാണ്.
- പക്ഷേ നീയവനെ വിശ്വസിച്ചല്ലേ? - എനിക്കത് യഥാര്‍ത്ഥമായി തോന്നി.
നിനക്കെന്താണ് തോന്നിയത്? അതായത് വൈകാരികമായി സ്പര്‍ശിച്ചോ?
- നിനക്കവനെ ആശ്വസിപ്പിക്കാന്‍ തോന്നിയോ? - അവന്‍ നിര്‍ത്തിയിരുന്നെങ്കില്‍ എന്നാഗ്രഹിച്ചു.
എന്തുകൊണ്ടാ അങ്ങനെ തോന്നിയത്?
അറിയില്ല, ചിലപ്പോള്‍ ഞാനൊരു കഠിനഹൃദയനായിരിക്കാം.
ഒന്നൂടി മനസ്സിരുത്തി ശ്രമിക്ക്, ഹോള്‍ഡന്‍.
അത് തെറ്റായി തോന്നി.
ബെഞ്ചമിന്‍ ഒരു കൊച്ചുകുഞ്ഞിനെപ്പോലെ വിലപിക്കുന്നുണ്ടായിരുന്നു, അത് പക്ഷേ ഹൃദയ വേദന കൊണ്ടാണെന്ന് തോന്നിയില്ല.
ഒരുതരം വിദ്വേഷം പോലെയാണ് തോന്നിയത്.
മനോരോഗികള്‍ക്ക് എല്ലാത്തരം വികാരങ്ങളും അനായാസം പ്രകടിപ്പിക്കാനുള്ള അസാമാന്യ പാടവമുണ്ടായിരിക്കും.
അങ്ങനെയാണവര്‍ ആളുകളെ കൗശലത്തിലൂടെ കീഴടക്കുന്നതും
തങ്ങളുടെ ചുറ്റുപാടുകള്‍ക്ക് മേല്‍ വിജയം നേടുന്നതും.
വികാരങ്ങളേ ഇല്ലാത്തവര്‍ എങ്ങനെയാണവ മനസ്സിലാക്കുന്നത്?
അവര്‍ക്ക് വികാരങ്ങളൊക്കെയുണ്ട്. മറ്റുള്ളവര്‍ക്കും അതുണ്ടെന്നവര്‍ വിശ്വസിക്കുന്നില്ല.
കുറെക്കൂടി കൃത്യമായി പറഞ്ഞാല്‍, ചുറ്റുമുള്ളവര്‍ക്കെല്ലാം അവരുടേതായ ആന്തരിക ജീവിതങ്ങള്‍ ഉണ്ടെന്നവര്‍ വിശ്വസിക്കുന്നില്ല.
എങ്ങനെയാണവരെ മണത്തറിയുക?
നീയിപ്പോള്‍ ചെയ്തത് പോലെ തന്നെയാണെന്ന് തോന്നുന്നു. നിന്‍റെ സഹജവാസനകളെ വിശ്വസിക്കുക.
സംരക്ഷണം ആവശ്യമുള്ള, കാണാതെ പോയ പട്ടിക്കുട്ടിയാണ് ബെഞ്ചമിനെന്ന് ടൌണ്‍ മുഴുവന്‍ വിശ്വസിക്കുന്നു.
എന്‍റെ തോന്നലുകള്‍ തെറ്റാണെങ്കിലോ.
നമ്മള്‍ രൂപപ്പെടുത്തുന്ന പ്രവര്‍ത്തന- സമ്പ്രദായങ്ങള്‍ ഉപയോഗപ്പെടുത്തുക.
കുറ്റവാളി സഞ്ചരിച്ച വഴിയിലൂടെ പിന്തുടരുക.
മുടി, മുലകള്‍, യോനി, എല്ലാം ലൈംഗികമായ അവളുടെ ശക്തി സ്രോതസുകളാണ്.
പ്രത്യുല്‍പ്പാദന അവയവങ്ങളെ ഭംഗപ്പെടുന്നത് അവളെ നിഷ്ക്രിയയാക്കാനുള്ള വഴിയാണ്.
അപ്പോള്‍ തേപ്പ് മേശയില്‍ കണ്ട മുടിയോ? അതും ഒരുതരം പ്രദര്‍ശനമായിരുന്നോ?
ഒരു ട്രോഫി പോലെ. അവന്‍റെ അധീശത്വം ഉറപ്പിക്കാനുള്ള ഒരു വഴി.
എന്തൊക്കെയായാലും ബെഞ്ചമിന്‍ നിശ്ചയദാര്‍ഡ്യമുള്ളവനാണ്. അവന്‍റെ കൂടെക്കിടന്ന ആദ്യത്തെ പെണ്ണാണ് ബെവര്‍ലി.
- അവനെന്ത് പ്രായം വരും? - 26.
അത് ബന്ധത്തെ കുറെക്കൂടി അര്‍ത്ഥപൂര്‍ണ്ണമാക്കുന്നു.
അവള്‍ക്കവനുമേല്‍ പൂര്‍ണ്ണമായ ലൈംഗിക നിയന്ത്രണം...
സാധ്യമായിരുന്നത് കൊണ്ടാണ് അവളവന്‍റെ കൂടെ കൂടിയതെന്നാണ് ബില്‍ പറയുന്നത്.
അവളുടെ ചരിത്രം എങ്ങനെയാണ്? അവളും ഒരു കന്യകയായിരുന്നോ?
ആ വിഷയം അവന്‍ വളരെ സൂക്ഷിച്ചാണ് കൈകാര്യം ചെയ്തത്.
അപ്പോള്‍ അവളുടെ അനുഭവപരിചയം, അവനൊരു ഉത്തേജനമോ ഭീഷണിയോ ആയിത്തീര്‍ന്നിരിക്കണം.
ഫോട്ടോ കണ്ടിട്ട് അവള്‍ എളുപ്പം വളയുന്ന കൂട്ടത്തിലാണെന്നാ തോന്നുന്നത്.
സുന്ദരിയായ ഒരു യുവതിയെ എളുപ്പത്തില്‍ സ്വാധീനിക്കാന്‍ കഴിയില്ലെന്ന് നീ ശരിക്കും വിശ്വസിക്കുന്നുണ്ടോ?
ഇനിയവള്‍ അവനെ നിയന്ത്രിക്കാന്‍ സെക്സ് ഉപയോഗിച്ചിരുന്നെന്ന് തന്നെയിരിക്കട്ടെ-,
-അക്കാര്യത്തില്‍ നമ്മുടെ കയ്യില്‍ തെളിവൊന്നും ഇല്ലെങ്കിലും-
ഒരല്‍പ്പം മുന്‍തൂക്കത്തിന് വേണ്ടി ലോകത്തുള്ള ഏത് സ്ത്രീയാ അതുപയോഗിക്കാത്തത്.
ശരി, പക്ഷേ അത് പരിധി വിട്ടെന്നും,
എന്തെങ്കിലും കാരണവശാല്‍ ബെഞ്ചമിന് പെട്ടെന്ന് ദേഷ്യം വന്നെന്നും വെക്ക്,
ലൈംഗികജഡത്വം ആയിരിക്കാം അവന്‍റെ പകയുടെ കാരണമെന്ന് പറയാന്‍ പറ്റുമോ?
മേധാവിത്വം സ്ഥാപിക്കാനായി നാല് ദിവസത്തിന് ശേഷം തിരിച്ചു പോയി അവളെ നിങ്ങള്‍ പറഞ്ഞ പോലെ കണ്ടം തുണ്ടമാക്കിയതിന്
- ഇതൊരു കാരണമായി പറയാന്‍ പറ്റുമോ? - ഇല്ലാതില്ല.
പക്ഷേ റേപ്പ് കൊണ്ട് ആ ഉദ്ദേശം അതിനോടകം നടന്ന് കഴിഞ്ഞിരിക്കില്ലേ?
- നിയന്ത്രണം നേടുകയോ? - അത് തന്നെ.
നമ്മള്‍ പഠിച്ച കുറ്റകൃത്യങ്ങളിലൊന്നും തന്നെ ഇരയെ റേപ്പ് ചെയ്ത ശേഷം,
വ്യക്തിത്വനശീകരണം നടത്തിയതിന് ഉദാഹരണങ്ങളില്ല.
മരണശേഷം കൊലയാളി അവളെ അംഗഭംഗം വരുത്തിയെങ്കില്‍,
മരണശേഷം അവളെ ലൈംഗികമായി ഉപയോഗിച്ചിട്ടുമുണ്ടാകും.
അവള്‍ ജീവനോടെയിരുന്നപ്പോള്‍ ചെയ്തത് മതിയായില്ലെന്ന തോന്നല്‍ പരിഹരിക്കാന്‍.
രണ്ടു വ്യത്യസ്ത രീതികളില്‍ ഈ കുറ്റകൃത്യം അവതരിപ്പിക്കപ്പെട്ടിരിക്കുന്നത് പോലെ.
ബോസ്റ്റണില്‍ നിങ്ങളെ പിക്ക് ചെയ്യാന്‍ ആരെങ്കിലും വരുമോ?
ഞാനൊരു ടാക്സി വിളിച്ചോളാം. ബൈ.
- ഹേയ്. - ഹേയ്. നീയെന്ത്...
- ചെയ്യുവാ? - പഠനം.
ഇന്നെനിക്ക് ഉറക്കമില്ല.
റൈറ്റ് മില്‍സിനെയും പവര്‍ എലൈറ്റിനെയും കുറിച്ചൊരു പേപ്പര്‍ എഴുതാനുണ്ട്.
നാളെ കൊടുക്കാനുള്ളതാ.
ഈ രാജ്യം ശരിക്കും മുന്നോട്ട് കൊണ്ടുപോകുന്ന ആളുകളെക്കുറിച്ച്.
നമ്മുടെ ജനാധിപത്യം വിഭാവനം ചെയ്യുന്ന വിധത്തിലൊന്നുമല്ല.
- നീ ഓക്കെയല്ലേ? - എന്താ?
- കണ്ടിട്ട്... - ഓഹ്. അതെന്‍റെ ഫ്രണ്ട് ഡയറ്റ് ചെയ്യാനുള്ള ഒരു ഗുളിക തന്നു.
- ആണോ? - വേഗതയാണ് ഇതിനെ താല്പര്യജനകമാക്കുന്നത്.
ഞാനത് നോക്കിക്കോട്ടെ?
ഏകാഗ്രതക്ക് നല്ലതാ, ശ്രദ്ധ കേന്ദ്രീകരിക്കാന്‍ സഹായിക്കും.
- ബിയര്‍? കോഫീ? ചായ? - ഇത് നിയമവിധേയമാണോ?
ഒഹ്-ഹോ. നാര്‍ക്കോട്ടിക്സുകാരന്‍ വെളിയില്‍ വന്നല്ലോ.
പ്രതിശ്രുത വധുവുമായുള്ള അടുപ്പത്തെക്കുറിച്ച് വിശദമായി ചോദിച്ചു തുടങ്ങിയപ്പോള്‍ അവന്‍ കരയാന്‍ തുടങ്ങി.
ഒക്കെ അവന്‍റെ അടവാണെന്നാണ് ബില്‍ കരുതിയത്,
പക്ഷേ സൈക്കോപ്പാത്തുകള്‍ക്ക് മനുഷ്യ വികാരങ്ങള്‍ അഭിനയിച്ചു കാണിക്കാന്‍ അസാമാന്യ കഴിവുണ്ടായിരിക്കും.
ഒരിക്കല്‍ ഞാന്‍ കരഞ്ഞുകൊണ്ട് എന്‍റെ പ്രൊഫസറുടെ അടുക്കലേക്ക് ചെന്നു.
കരച്ചില്‍ അഭിനയിച്ചു കൊണ്ടോ?
എന്‍റെ ഡാഡി ഭീകരമായ ഒരു ആക്സിഡന്‍റില്‍ പെട്ടെന്ന് വിശദമായ ഒരു കഥയുണ്ടാക്കി.
- എപ്പോഴായിരുന്നു ഇത്? - ഞാന്‍ ചേര്‍ന്ന വര്‍ഷം.
പാര്‍ട്ടികള്‍ക്ക് പോകല്‍ കുറച്ച് കൂടുതലായിരുന്നു, സ്കൂളില്‍ നിന്ന് പുറത്താക്കുമെന്ന സ്ഥിതിയായിരുന്നു.
രസമെന്താണെന്ന് വച്ചാല്‍,
കള്ളം പറയുമ്പോള്‍, ഞാനത് സത്യമാണെന്ന് വിശ്വസിക്കാന്‍ തുടങ്ങി.
എന്‍റെ ഷോ നന്നായതിനാല്‍, മൂപ്പര്‍ എന്‍റെ ഗ്രേഡ് C ആയി ഉയര്‍ത്തിത്തന്നു.
- നിന്‍റെ ടീച്ചര്‍ ആണായിരുന്നോ. - ആണെങ്കില്‍?
- പെണ്ണുങ്ങള്‍ കരഞ്ഞാല്‍ ആണുങ്ങള്‍ എപ്പോഴും വിശ്വസിക്കും. - രണ്ടുപേരും ആണുങ്ങളായാലോ?
- ഞാന്‍ പറഞ്ഞുവന്നത് അതല്ല. - എന്തിനായിരുന്നു നീ അത്രയധികം കുടിച്ചത്?
ചേര്‍ന്ന ആളാകാന്‍. വന്യവും ഭ്രാന്തവുമായ അവസ്ഥയിലെത്താന്‍.
- എന്തിന്? - എല്ലായ്പ്പോഴും ചിന്തിച്ചു ചിന്തിച്ചെനിക്ക് മടുത്തിരുന്നു.
- നിനക്ക് ചിന്തിച്ച് മടുക്കാറില്ലേ? - ഇല്ല.
അതുകൊണ്ട് ആളുകളുടെ കൂടെക്കിടക്കാന്‍ എളുപ്പമാണ്.
- എത്രപേരുടെ കൂടെ നീ കിടന്നിട്ടുണ്ട്? - അത് വേണ്ട.
- ഒത്തിരിയുണ്ടോ? - അറിഞ്ഞിട്ടെന്ത് കാര്യം?
- ചുമ്മാ ഒരാകാംക്ഷ. - എന്നെ വിലയിരുത്താനോ.
അഞ്ച്...
- പത്ത്... - ഇത് മെനക്കേടാകുമെന്ന് തോന്നുന്നു.
- പത്ത്? - ഹോള്‍ഡന്‍... ഈ കളിക്ക് ഞാനില്ല.
പത്ത്.
ഉഹ്-ഹോ.
- ജീസസ്. -എനിക്കറിയാം. നമ്മളെന്താ ചെയ്യുക?
- നാശം, അവനെ പിക്ക് ചെയ്യ്. - അവനോടെന്താ പറയണ്ടേ?
ഒന്നും പറയണ്ട. നമ്മളവിടെ എത്തുംവരെയുള്ള ഏതാനും മണിക്കൂര്‍ അവന്‍ കുറച്ച് ഇടങ്ങേറാകട്ടെ.
ഓക്കെ.
ഫ്രാങ്ക് ജാന്‍ഡെര്‍മാന്‍റെ കാര്യം ഒകാസെക് അന്വേഷിച്ചു.
പ്രതീക്ഷിച്ചത് പോലെ. ഹൈസ്കൂളില്‍ പഠിക്കുമ്പോ ഒരു പെണ്‍കുട്ടിയെ മങ്കിസ്പാനര്‍ കൊണ്ടടിച്ചതിന്,
അവനെ മനോരോഗാശുപത്രിയിലേക്ക് അയച്ചിട്ടുണ്ട്.
- ഫ്രാങ്ക് ജാന്‍ഡെര്‍മാന്‍? - റോസിന്‍റെ ഭര്‍ത്താവ്.
നമ്മളിത് ടേപ്പില്‍ റെക്കോഡ് ചെയ്യണം.
ഫ്രാങ്കിനെക്കുറിച്ച് ആളുകള്‍ അതുമിതുമൊക്കെ പറയുന്നുണ്ടെന്ന്
മിസിസ്. ബാണ്‍റൈറ്റ് പറഞ്ഞതിനെക്കുറിച്ച് ഞാനും ആലോചിക്കുകയായിരുന്നു.
- അവര്‍ പറഞ്ഞതെന്തായിരിക്കും എന്ന്, അല്ലേ? - അത് തന്നെ.
അവന്‍റെ കുടുംബകോടതി ജഡ്ജി എന്‍റെ ഫ്രണ്ടാണ്, ഞാന്‍ അയാളോട് സംസാരിച്ചു.
ആ കേസ് അയാള്‍ ഓര്‍ക്കുന്നുണ്ട്.
കുറ്റം നടത്തിയ സമയത്ത് ഫ്രാങ്ക് മൈനര്‍ ആയിരുന്നതിനാല്‍,
രേഖകള്‍ കോടതി സീല്‍ ചെയ്തിരിക്കുകയാണ്.
ഭാഗ്യത്തിന് ജഡ്ജി എന്‍റെ അടുത്ത സുഹൃത്താണ്.
കേസിലെ ഹിയറിംഗിന്‍റെ വിവരങ്ങളും,
ഫ്രാങ്ക് വാറന്‍ സ്റ്റേറ്റില്‍ ഉണ്ടായിരുന്ന സമയത്തെ കാര്യങ്ങളും ഇതിലുണ്ട്.
നൈസ് വര്‍ക്ക്, മാര്‍ക്ക്.
ഇതൊക്കെയാണ് കമ്മ്യൂണിറ്റി സിസ്റ്റം കൊണ്ടുള്ള ഗുണങ്ങള്‍.
അവന്‍ ഒമ്പത് മണിക്ക് വന്നതാണ്. നമുക്കവനെ...
അവനവിടെ ഇരിക്കട്ടെ.
നമുക്കോരോ കോഫിയായാലോ?
ഫ്രാങ്ക് ഒരു ദേഷ്യക്കാരനാണെങ്കില്‍, ഇതവനെ അസ്വസ്ഥനാക്കും, അവനെ മൈന്‍ഡ് ചെയ്യണ്ട.
'71 ലെ ക്ലാസ്?
- അതേ. - ഫൈവ്-ഇയര്‍ റീ-യൂണിയന് പോയിരുന്നോ?
ഞാനത്തരം പരിപാടികള്‍ക്കൊന്നും പോകാറില്ല.
ചെറുപ്പത്തില്‍ ഒരു കൊല്ലം നഷ്ടമായിട്ടും നിങ്ങള്‍ ബിരുദം നേടിയത് ശ്രദ്ധേയം തന്നെ.
എന്നില്‍ നിന്നെന്താ അറിയേണ്ടത്? രാവിലെ മുതല്‍ എന്നെയിവിടെ ഇരുത്തിരിക്കുകയാണ്.
- നിങ്ങളുടെ ചോദ്യങ്ങള്‍ക്കെല്ലാമുള്ള മറുപടി കഴിഞ്ഞയാഴ്ച തന്നെ ഞാന്‍ പറഞ്ഞതല്ലേ. - കുറച്ച് കാര്യങ്ങള്‍ കൂടി അറിയാനുണ്ട്.
നിങ്ങള്‍ എല്ലാവരെയും വിഷമവൃത്തത്തിലാക്കിയിരിക്കുകയാണ്.
- ബെഞ്ചമിന്‍റെ കാര്യമാണോ? - അതേ.
മുഴുവന്‍ ഫാമിലിയും. ഞാന്‍, എന്‍റെ ഭാര്യ, അമ്മ, നിങ്ങള്‍ കാരണം ബെഞ്ചിയാകേ പേടിച്ചിരിക്കുവാ.
ഞങ്ങള്‍ ആരെയെങ്കിലും ഭയപ്പെടുത്തിയിട്ടുണ്ടെങ്കില്‍ ക്ഷമ ചോദിക്കുന്നു.
പിന്നെ നിങ്ങളെ കാത്തിരുത്തിയതിനും.
ബെവര്‍ലി ജീന്‍ ഷാ നിങ്ങളുടെ കുടുംബവുമായി അടുപ്പത്തിലായിരുന്നു.
ഞങ്ങള്‍ക്ക് അതിന്‍റെ പശ്ചാത്തലം കുറച്ച് അറിയേണ്ടതുണ്ട്.
അത്ര അടുപ്പമൊന്നും ഇല്ലായിരുന്നു.
അവള്‍ നിങ്ങളുടെ അളിയനെ വിവാഹം ചെയ്യാന്‍ ഇരിക്കുകയായിരുന്നല്ലോ.
തീയതിയൊന്നും നിശ്ചയിച്ചിരുന്നില്ല.
- ഞാന്‍ അവനോടൊപ്പം അത്രയധികം സമയമൊന്നും ചെലവഴിച്ചിട്ടില്ല. - നിങ്ങളും ബെഞ്ചമിനും തമ്മില്‍ അടുപ്പമില്ലേ?
ഈ 'അടുപ്പം' കൊണ്ടെന്താ ഉദ്ദേശിക്കുന്നത്? അത് പെണ്ണുങ്ങളോട് തോന്നുന്നതല്ലേ.
അവന്‍റെ സംരക്ഷകന്‍ നിങ്ങളായിരുന്നെന്നാണ് മിസിസ്. ബാണ്‍റൈറ്റ് പറഞ്ഞത്.
- ആ, ശരിയാ. അവനൊരു മൊണ്ണനാണ്. - പിന്നെ അവന്‍ നിങ്ങളുടെ അളിയനുമാണ്.
അതേ.
- അപ്പോ ആവശ്യം വന്നാല്‍ നിങ്ങളവനെ സഹായിക്കും. - ഉവ്വ്.
ഹൈസ്കൂളില്‍ വച്ച് നിങ്ങള്‍ സ്ഥിരം അടിയുണ്ടാക്കുമായിരുന്നോ?
പൊപ്പെയെപ്പോലെ.
നിങ്ങളെങ്ങനെയാണ് വാറന്‍ സ്റ്റേറ്റ് സൈക്യാട്രിക് ഹോസ്പിറ്റലില്‍ എത്തിയത്?
അത് നിങ്ങളുടെ കോപ്പിലെ ഫയലില്‍ ഉണ്ടായിരിക്കുമല്ലോ.
ഞങ്ങള്‍ക്ക് നിങ്ങളുടെ ഭാഗം കേള്‍ക്കണം.
ആ പെണ്ണ് വളരെ വിചിത്രമായി പെരുമാറി, ഒരു സ്പാനറും ഓങ്ങിക്കൊണ്ട് എന്‍റെ പിന്നാലേ വന്നു.
ഞാനത് പിടിച്ചു വാങ്ങാന്‍ നോക്കിയപ്പോ, അതവളുടെ മുഖത്ത് കൊണ്ടു.
അങ്ങനെ കുറ്റമെല്ലാം എന്‍റെ തലയിലായി.
അവളെന്തിനാ അങ്ങനെ ചെയ്തത്?
- എനിക്ക് മറ്റ് പെണ്‍പിള്ളേരുമായി അടുപ്പമുണ്ടായിരുന്നു. - നിങ്ങളൊരു പെണ്ണുപിടിയനായിരുന്നോ?
അന്ന് ചിലപ്പോ ആയിരുന്നിരിക്കാം.
- അവര്‍ നിങ്ങളെ ഒരു മാനസിക രോഗ കേന്ദ്രത്തിലേക്കാണല്ലോ അയച്ചത്. - വെറും വട്ട്.
- ദയാഹര്‍ജിയുടെ ഭാഗമായി എനിക്ക് പോകേണ്ടി വന്നു. - നിങ്ങള്‍ ദയാഹര്‍ജി നല്‍കിയോ?
ഇപ്പോള്‍ ഞങ്ങളോട് പറഞ്ഞ കാര്യങ്ങള്‍ വച്ച് കോടതിയില്‍ വാദിക്കരുതായിരുന്നോ?
തകര്‍ന്നത് ഒരു സുന്ദരിപ്പെണ്ണിന്‍റെ മൂക്കായതിനാല്‍ ഞാനൊരിക്കലും ജയിക്കില്ലെന്ന് വക്കീല്‍ പറഞ്ഞു.
മറ്റ് അക്രമസംഭവങ്ങളും ഉണ്ടായിരുന്നു, അന്ന് ഞാനൊരു മണ്ടന്‍കഴുതയെപ്പോലെ വെപ്രാളപ്പെട്ട് നടക്കുകയായിരുന്നു.
- ഇപ്പൊഴും അങ്ങനെയാണോ? - ഇപ്പോ കല്യാണമൊക്കെ കഴിഞ്ഞ് ഒരു കുട്ടിയായി.
കല്യാണം കഴിക്കുന്നതും അച്ഛനാകുന്നതും ദേഷ്യം കുറക്കില്ലല്ലോ.
ദേഷ്യമായിരുന്നില്ല, എന്നെ വെറുതെ...
തെറ്റിദ്ധരിച്ചതായിരുന്നോ?
കേട്ടാല്‍ ഞാനൊരു പൊട്ടനാണെന്ന് തോന്നിയേക്കും, പക്ഷേ അതേ.
ബെവര്‍ലി ജീനെ കാണാതായ രാത്രിയെക്കുറിച്ച് പറയാമോ?
എനിക്കറിയില്ല. അതൊരു... പതിവ് പോലെ ഒരു രാത്രി.
റോസ് അന്ന് ഗര്‍ഭിണിയായിരുന്നു.
അവള്‍ക്ക് അത്താഴത്തിന് കഴിക്കാനുള്ളത് വാങ്ങിക്കൊണ്ട് വന്നശേഷം ടീവി കണ്ടിരുന്നു.
- അപ്പോ അന്ന് രാത്രി മുഴുവന്‍ നിങ്ങള്‍ വീട്ടിലായിരുന്നു. - അല്ല.
അല്ല?
ഞാന്‍ പറഞ്ഞില്ലേ, ഞാന്‍ ഡിന്നര്‍ വാങ്ങാന്‍ പോയി.
എത്ര സമയം എടുത്തുകാണും?
അറിയില്ല, ചിലപ്പോ ഒരു 15, 20.
എവിടന്നാ ഭക്ഷണം വാങ്ങിയത്?
മാര്‍ക്കറ്റ് സ്ട്രീറ്റിലെ ഹന്നാസ് ഡിന്നറിലെ റോള്‍സ് റോസിനിഷ്ടമാണ്.
റോസ് ഇതുപോലെ തന്നെ പറയുമോ?
നിങ്ങളെന്താ എന്നെ സംശയിക്കുന്നുണ്ടോ?
ഞങ്ങള്‍ എല്ലാ സാധ്യതകളും വിലയിരുത്തുകയാണ്.
ഇല്ല, ബെവര്‍ലി ജീന്‍... ബെഞ്ചിയുടെ പെണ്ണായിരുന്നു.
എനിക്കവളെ അധികം പരിചയം പോലുമില്ല.
അവള്‍ നിങ്ങളുടെ കുടുംബത്തിന്‍റെ ഭാഗമാകാനിരിക്കേ, അതല്‍പം വിചിത്രമായി തോന്നുന്നു.
അങ്ങനെയൊന്നും പറയരുത്.
അവര്‍ കല്യാണതീയതി നിശ്ചയിച്ചിരുന്നില്ലെന്ന് നിങ്ങള്‍ പറഞ്ഞല്ലോ.
- അതത്ര സ്ട്രോംഗ് ഒന്നുമായിരുന്നില്ല. - അവരുടെ എന്‍ഗേജ്മെന്‍റ് കഴിഞ്ഞിരുന്നു, ഇല്ലേ?
എന്നാണ് ബെഞ്ചി കരുതിയിരുന്നത്.
അവള്‍ക്കവനോട് സ്നേഹമുണ്ടായിരുന്നെന്നും വിവാഹം ചെയ്യാന്‍ ആഗ്രഹിച്ചിരുന്നെന്നുമാണ് എനിക്ക് തോന്നിയത്.
അവന്‍റെ സ്വപ്നസങ്കല്‍പ്പങ്ങളൊന്നും തച്ചുതകര്‍ക്കണമെന്ന് എനിക്കില്ലായിരുന്നു...
ഉള്ളതിനെക്കാള്‍ അധികമായി അവനാ ബന്ധത്തെ കരുതിയിരുന്നെന്നാണോ നിങ്ങള്‍ പറയുന്നത്?
അവളെ അവന്‍റെ ഗേള്‍ഫ്രണ്ടെന്ന് പറയാന്‍ അവളനുവദിച്ചിരുന്നു.
അവള്‍ക്ക് വേണ്ടി അവനാ അപാര്‍ട്മെന്‍റ് വാങ്ങി.
അതേ, അവളെ അവിടെയെത്തിക്കാനുള്ള വമ്പന്‍ പദ്ധതിയായിരുന്നു അത്.
- ബെവര്‍ലി അവന്‍റെ കൂടെ കിടന്നിരുന്നോ? - ഇടക്കൊക്കെ.
അവളെപ്പോലൊരു സുന്ദരിപ്പെണ്ണിനെ കിട്ടിയപ്പോ അവന് മരിച്ച് സ്വര്‍ഗ്ഗത്തിലെത്തിയ പോലെ തോന്നി.
- അവള്‍ സുന്ദരിയാണെന്ന് നിങ്ങള്‍ക്ക് തോന്നിയിട്ടുണ്ടോ? - പത്തില്‍ ഏഴ് മാര്‍ക്ക് കൊടുക്കാം.
അത്രേയുള്ളൂ? ഫോട്ടോ കണ്ടിട്ട് ഞാനൊരു എട്ട് മാര്‍ക്ക് കൊടുക്കും.
അല്‍ടൂണയിലെ അവസ്ഥ വച്ച് എട്ടില്‍ ഒന്നും കുറയില്ല.
ബെഞ്ചിയെ സംബന്ധിച്ച് അതൊരു ഭാഗ്യമാണെന്ന് ഞാന്‍ കരുതി.
പ്രത്യേകിച്ച് അവനെപ്പോലെ...
എളുപ്പത്തില്‍ കരയുന്ന ഒരുത്തന്.
കോപ്പ്, അതേ.
അവനവളെ തൃപ്തിപ്പെടുത്തുന്നുണ്ടായിരുന്നെന്ന് തോന്നുന്നുണ്ടോ?
- അവള്‍ സന്തോഷം കൊണ്ട് തുള്ളിച്ചാടുന്നൊന്നും ഉണ്ടായിരുന്നെന്ന് തോന്നുന്നില്ല. - അങ്ങനെ അവള്‍ നിങ്ങളോട് പറഞ്ഞോ?
അങ്ങനെ പറഞ്ഞില്ല, പക്ഷേ ഒരു പെണ്ണ് ആസ്വദിക്കുന്നുണ്ടെങ്കില്‍ അവളുടെ ലോകം തന്നെ നിങ്ങളായിരിക്കും.
ആ വ്യത്യാസം ബെവര്‍ലി ജീന്‍ മനസ്സിലാക്കിയിരുന്നെന്ന് തോന്നുന്നുണ്ടോ?
അതായത് നിങ്ങള്‍ക്ക് തോന്നുന്നുണ്ടോ അവള്‍, വേറെ...?
അവള്‍ ഭയങ്കര തുറന്ന പ്രകൃതക്കാരി ആയിരുന്നെന്ന് ഞാന്‍ പറയും.
ബെഞ്ചമിനും അതങ്ങനെ തന്നെയാണോ കണ്ടിരുന്നത്?
അവനത് മനസ്സിലായിരുന്നോ അതോ മനസിലായില്ലെന്ന് നടിക്കുകയായിരുന്നോ എന്നെനിക്കറിയില്ല.
ഞങ്ങള്‍ സംസാരിച്ചവരെല്ലാം പറഞ്ഞത് ബെവര്‍ലി ജീന്‍...
നല്ലവളും, വിശ്വസ്തയും, മാന്യതയുള്ളവളും ആയിരുണെന്നാണ്.
അതുപിന്നെ...
മരിച്ചുപോയ പെണ്ണിനെക്കുറിച്ച് ആരും മോശം പറയില്ലല്ലോ
ഫ്രാങ്ക് ഒന്നും വിട്ടു പറയുന്നില്ല. ആ ഹൈസ്കൂള്‍ സംഭവം അവന്‍ വളച്ചൊടിച്ചത് കണ്ടില്ലേ?
അവളൊരു വഴി പിഴച്ചവളാണെന്ന് അവന്‍ ഉണ്ടാക്കി പറഞ്ഞതായിരിക്കും.
അഥവാ അങ്ങനെ അല്ലെങ്കിലോ?
നോക്കൂ, ബന്ധത്തില്‍ ബെവര്‍ലിക്ക് മുന്‍തൂക്കം ഉണ്ടായിരിക്കുകയും,
അവള്‍ മറ്റ് ആണുങ്ങളെ കാണുന്നത് ബെഞ്ചമിനെ അസൂയാലുവാക്കുകയും ചെയ്തിരുന്നെങ്കില്‍,
ബെഞ്ചമിന് ലൈംഗികമായ കഴിവുകേടുകള്‍ കൂടി ഉണ്ടായിരുന്നെങ്കില്‍,
ഈ കുറ്റകൃത്യത്തില്‍ കണ്ടത് പോലേയുള്ള രോഷം പൊട്ടിപ്പുറപ്പെടാന്‍ സാധ്യതയുണ്ട്.
ബെഞ്ചമിന് പറയാനുള്ളത് കൂടി നമുക്ക് കേള്‍ക്കാം.
- അവനെ കൂട്ടിക്കൊണ്ട് വരട്ടെ? - ആ.
നിങ്ങള്‍ അറസ്റ്റിലൊന്നും അല്ലെന്ന് അറിയാമല്ലോ അല്ലേ?
എപ്പോള്‍ വേണമെങ്കിലും നിങ്ങള്‍ക്കിവിടന്ന് പോകാം, സംസാരിക്കാന്‍ സമ്മതമാണെങ്കില്‍ മാത്രം സംസാരിച്ചാല്‍ മതി.
ഈ സംഭാഷണം ഞങ്ങള്‍ റെക്കോഡ് ചെയ്യുന്നതില്‍ വിരോധമുണ്ടോ?
എഴുതിയെടുക്കുന്നതിനെക്കാള്‍ ഒരുപാട് എളുപ്പമായത് കൊണ്ടാണ്.
സഹായിക്കാന്‍ കഴിയുമെങ്കില്‍ സന്തോഷമേയുള്ളൂ.
ഈ കേസില്‍ നിങ്ങള്‍ ഞങ്ങളോട് പറയാത്ത ഒരുപാട് കാര്യങ്ങളുണ്ട്, ശരിയല്ലേ?
ഏയ്, ഇല്ല, എല്ലാം ഞാന്‍ പറഞ്ഞു കഴിഞ്ഞതാണ്.
ഞങ്ങള്‍ ഫ്രാങ്കുമായി സംസാരിച്ചു.
നിങ്ങളും ബെവര്‍ലിയും തമ്മിലുള്ള ബന്ധത്തെക്കുറിച്ച് അയാള്‍ തന്ന ചിത്രം വ്യത്യസ്തമാണ്.
എന്‍ഗേജ്മെന്‍റ് കഴിഞ്ഞെന്നൊക്കെ നിങ്ങള്‍ ചുമ്മാ കെട്ടിച്ചമതാണെന്നാണ് അയാള്‍ പറയുന്നത്.
ഒഹ്...
അതുപിന്നെ, ഇതുവരെ മോതിരമൊന്നും മാറിയിട്ടില്ല,
പക്ഷേ, അവളോട് ഞാന്‍ ചോദിച്ചിരുന്നു, അവള്‍ സമ്മതിക്കുകയും ചെയ്തു.
കേട്ടിട്ട് അവള്‍ക്കൊരു തീരുമാനത്തില്‍ എത്താന്‍ കഴിഞ്ഞിരുന്നില്ലെന്ന് തോന്നുന്നല്ലോ.
ബെഞ്ചമിന്‍?
ഫ്രാങ്ക് അങ്ങനെ പറഞ്ഞോ?
അവന്‍ ഒരുപാട് കാര്യങ്ങള്‍ പറഞ്ഞു.
- അവന്‍ അസൂയ കൊണ്ട് പറയുന്നതാ. - അസൂയയോ?
അവനെന്തിനസൂയ തോന്നണം?
അവന്‍ നിങ്ങളുടെ സഹോദരിയുടെ ഭര്‍ത്താവല്ലേ.
അത്...
അവളെപ്പോ വരുമെന്നൊക്കെ അവനെപ്പോഴും ചോദിക്കുമായിരുന്നു...
ഒരു ഗേള്‍ഫ്രണ്ടിനോടെന്ന പോലെയാ അവളോട് സംസാരിച്ചിരുന്നത്.
- എന്ന് വച്ചാല്‍? - "ഹേയ് ഹണി,"
"ഹേയ്, ബേബി," "ഹേയ് ചക്കരേ, എനിക്കൊരു ബിയറെടുത്ത് തരാമോ." എന്നൊക്കെ.
പിന്നെ...
എപ്പോഴും അവളെ അവന്‍റെ മടിയില്‍ ഇരുത്തുമായിരുന്നു.
- അവള്‍ക്കും അതിനിഷ്ടമായിരുന്നോ? - നീരസം ഉണ്ടാകേണ്ടെന്ന് കരുതി അവള്‍ ചെയ്യും.
- അവന്‍ അവളുമായി ലൈംഗികബന്ധത്തില്‍ ഏര്‍പ്പെടാന്‍ ശ്രമിച്ചിരുന്നോ? - ഇല്ല, അത്രടം ഒന്നും പോയില്ല.
അവനതിന് താല്‍പര്യമുണ്ടായിരുന്നെന്ന് ഞങ്ങളോട് പറഞ്ഞു.
ബെവര്‍ലി ജീന്‍ നല്ലൊരു പെണ്ണായിരുന്നു. അവളങ്ങനൊന്നും ചെയ്യില്ല.
- എന്ത്, സെക്സോ? നിങ്ങളോടൊപ്പം അവള്‍ ചെയ്തല്ലോ. - അവളെന്നെ സ്നേഹിച്ചിരുന്നു.
പക്ഷേ അവള്‍ കല്യാണത്തിന് തയ്യാറായിട്ടില്ലായിരുന്നല്ലോ.
നിങ്ങളവളെ തൃപ്തിപ്പെടുത്തിയിരുന്നെന്ന് തോന്നുന്നുണ്ടോ, ബെഞ്ചമിന്‍?
അന്ന് രാത്രി അവള്‍ ജോലിക്ക് പോകാന്‍ ഇറങ്ങിയപ്പോള്‍ നിങ്ങളവളെ കണ്ടിരുന്നോ?
ഇല്ല, ഞാന്‍ വീട്ടിലിരുന്ന് ടീവി കാണുകയായിരുന്നു.
അവള്‍ വരണമെന്നും ഒരുമിച്ച് സമയം ചെലവിടണമെന്നും നിങ്ങള്‍ ആഗ്രഹിച്ചില്ലേ?
തീര്‍ച്ചയായും, കാരണം ഞാന്‍ അവളെ സ്നേഹിച്ചിരുന്നു.
ഇപ്പോള്‍ അവളില്ല.
ഓഹ്, മൈ ഗോഡ്!
ബെവര്‍ലി ജീന്‍ വഴിപിഴച്ചവളായിരുന്നോ?
- ആല്‍വിന്‍ ബാറില്‍ നിന്നവളെ കൂട്ടാന്‍ ശ്രമിച്ചു. - അവളയാളെ നിരാശനാക്കി.
അവള്‍ ബാറില്‍ എന്ത് ചെയ്യുകയായിരുന്നു?
- മദ്യപിക്കാന്‍ പോയതായിക്കൂടെ? - അവള്‍ തനിച്ചായിരുന്നോ, ഒരു പെണ്‍സുഹൃത്തിനൊപ്പം?
അതെന്ത് സൂചനയാണ് നമുക്ക് തരുന്നത്?
ഒരു സ്ത്രീ ബാറില്‍ തനിച്ച്...
ഒരു സ്ത്രീക്ക് മദ്യപിക്കാന്‍ ബാറില്‍ തനിച്ച് പോകാമല്ലോ.
അവളുടെ കാര്യമെടുക്കാം? അവളിവിടെ ആരെയെങ്കിലും കണ്ടെത്താന്‍ വന്നതാണോ?
- ആയിരിക്കാം. - അവള്‍ തനിച്ചായത് കൊണ്ടാണോ?
അതോ അവള്‍ ബാറില്‍ ആയത് കൊണ്ടോ?
- അതേ. - ഒരനുമാനം മാത്രം.
അവള്‍ ആരെയെങ്കിലും അന്വേഷിച്ച് വന്നെന്ന് കരുതി, അവള്‍ എളുപ്പത്തില്‍ കിട്ടുന്നവളാണെന്ന് അര്‍ഥമുണ്ടോ?
അവള്‍ ഒരൊറ്റ രാത്രിയിലേക്ക് വേണ്ടി ഒരു ഭര്‍ത്താവിനെ തേടി വന്നതാണോ?
ഈ വ്യത്യാസം നിങ്ങളുടെ കാഴ്ചപ്പാടില്‍ മാറ്റം വരുത്തുന്നുണ്ടോ?
- തീര്‍ച്ചയായും. - എന്തുകൊണ്ട്?
അതിപ്പോ, തിയറിറ്റിക്കല്‍ ആയി, എനിക്കവളില്‍ താല്‍പര്യം തോന്നുമോ എന്നതു പോലുള്ള മാറ്റങ്ങള്‍.
തിയറിറ്റിക്കല്‍ ആയി, എങ്ങനെയുള്ള പങ്കാളിയെ ആയിരിക്കും നിങ്ങള്‍ ഒരൊറ്റ രാത്രിയിലേക്ക് നോക്കുക?
ഏയ്, ഞാന്‍ നോക്കില്ല... ഞാന്‍ ആ ടൈപ്പല്ല.
- കമോണ്‍ മാര്‍ക്ക്. - അയാളെ വിടടേയ്.
മറ്റ് പുരുഷന്മാരുമായി ബന്ധമുണ്ടായിരുന്നെങ്കില്‍ മാത്രമേ ബെവര്‍ലിയുടെ ലൈംഗികജീവിതത്തിന് പ്രാധാന്യമുള്ളൂ,
അങ്ങനെയുണ്ടെങ്കില്‍ തീര്‍ച്ചയായും നമ്മള്‍ അവരെയും സംശയിക്കണം.
നമുക്കിനി ആരോടെങ്കിലും സംസാരിക്കാനുണ്ടോ?
ഒന്നു രണ്ട് സുഹൃത്തുക്കളെ നമുക്ക് വീണ്ടും ചോദ്യം ചെയ്യാന്‍ കഴിഞ്ഞേക്കും.
അവളുടെ മനസ്സാക്ഷി സൂക്ഷിപ്പുകാരായ ആരെങ്കിലുമുണ്ടോ?
അവള്‍ മുടി വെട്ടിച്ചിട്ട് അധികസമയം ആയിരുന്നില്ല, അല്ലേ?
ഒരു ചോദ്യം,
ബെഞ്ചമിനോ മറ്റേതെങ്കിലും കാമുകനോ ആണ് അവളോടിങ്ങനെ ചെയ്തതെങ്കില്‍,
ഈ കേസില്‍ നമ്മുടെ ഇടപെടല്‍ മൂലം നേട്ടമുണ്ടായെന്ന് അവകാശപ്പെടാനാവുമോ?
ഒരു സീരിയല്‍ കില്ലറുടെ സാധ്യത ഇപ്പൊഴും തള്ളിക്കളയാനാവില്ല, പക്ഷേ കുറ്റവാളി ടൗണില്‍ നിന്നുള്ള ആളാണെങ്കില്‍,
ഇതൊരു യാദൃശ്ചികമായി നടന്ന കുറ്റമാണ്. അത് ആവര്‍ത്തിക്കപ്പെടാന്‍ സാധ്യതയുമില്ല.
അപ്പോ എന്‍റെ ചോദ്യമിതാണ്, നമ്മുടെ ഫണ്ട് വെവ്വേറെ മുറികള്‍ എടുക്കാന്‍ അനുവദിക്കുന്നുണ്ടോ?
അതെന്താ, ഞാന്‍ കൂടെയുള്ളത് നിങ്ങള്‍ക്കിഷ്ടമല്ലേ?
പരസ്പരം ബന്ധിപ്പിക്കുന്ന വാതിലുള്ളത് എടുക്കാം.
അവളുടെ ശരീരം അംഗഛേദം ചെയ്യപ്പെട്ട രീതി ഒന്ന് മാത്രം മതി, ഈ കേസില്‍ നമ്മുടെ ഇടപെടല്‍ ന്യായീകരിക്കപ്പെടാന്‍.
നിനക്ക് നിന്‍റെ സ്വന്തം കിടക്കയില്‍ പോയിരിക്കാമോ, പ്ലീസ്??
ഇവിടന്നൊന്നും കിട്ടുമെന്ന് തോന്നുന്നില്ല.
അടുത്തത് ആരാണ്?
സ്നൈഡേര്‍സ്, അവള്‍ ആയയായി ജോലി നോക്കിയിരുന്ന കുടുംബങ്ങളിലൊന്ന്.
നമ്മളൊന്ന് വഴിമാറി സഞ്ചരിക്കുന്നതില്‍ പ്രശ്നമുണ്ടോ? ഒരു കാര്യം എന്നെ അലട്ടിക്കൊണ്ടിരിക്കുന്നു.
ഓക്കെ.
ഹായ്, റോസ്.
ഞാനവനെ കിടത്തി ഉറക്കിയതെയുള്ളൂ.
പൊടിക്കുഞ്ഞുങ്ങളെ നോക്കുന്ന കാര്യം വല്യ പാട് തന്നെ.
അതിന്‍റെ മഹത്വം മാത്രേ എല്ലാരും എപ്പോഴും പറയൂ.
പക്ഷേ ഞാനും എന്‍റെ ഭാര്യയും, ആദ്യത്തെ മൂന്ന് മാസം രണ്ട് പിള്ളേരേം കൊണ്ട്
പ്രേതങ്ങളെപ്പോലെയാ ഇറങ്ങി നടന്നിരുന്നത്.
തനിച്ചു താമസിക്കുന്ന അമ്മമാര്‍ക്കായി സികാമോറിലെ,
ട്രിനിറ്റി ലൂതറേന്നൊരു പ്രോഗ്രാമുണ്ട്.
നിങ്ങള്‍ തനിച്ചാണെന്നല്ല, ഇത് നിങ്ങടെ ആദ്യത്തെ കുട്ടിയാണല്ലോ,
അവന് പാല് കൊടുക്കുന്നതും ഉറക്കുന്നതുമുള്‍പ്പെടെ എല്ലാ വിവരങ്ങളും അവരില്‍ നിന്ന് കിട്ടും.
- താങ്ക്സ്. - ഫ്രാങ്കെങ്ങനെ?
- സഹായിക്കാറുണ്ടോ? - പറ്റുമ്പോഴൊക്കെ.
അവന് ജോലിയുണ്ടല്ലോ.
നിങ്ങളുടെ അമ്മ മുത്തശ്ശിയായ ത്രില്ലിലാണ്.
അവര്‍ ഹാപ്പിയാണ്.
ബെഞ്ചമിനോ, അവന്‍ സഹായിക്കുമോ?
- ഇല്ല. - നിങ്ങളും ബെഞ്ചമിനും തമ്മില്‍ എങ്ങനാ?
അവനെന്‍റെ മൂത്ത ചേട്ടനാണ്.
എത്ര വയസ്സിന്?
14 മാസം.
വളര്‍ന്ന് വന്നപ്പോള്‍ ഉള്ള ഓര്‍മ്മകള്‍ എങ്ങനെയാണ്?
അമ്മ ജോലിക്ക് പോകുമായിരുന്നു. രണ്ട് സ്ഥലത്ത്.
രണ്ട് കുട്ടികള്‍, രണ്ട് ജോലികള്‍. എങ്ങനെയവര്‍ കൈകാര്യം ചെയ്തു?
ഞാനും ബെഞ്ചിയും ഏതാനും ബ്ലോക്കുകള്‍ അപ്പുറത്തുള്ള സ്കൂളില്‍ പോകും.
ഉച്ചകഴിഞ്ഞ് ഞങ്ങള്‍ വീട്ടില്‍ പോകും.
- അന്ന് നിങ്ങള്‍ക്കെത്ര വയസ്സായിരുന്നു? - 10. അല്ലെങ്കില്‍ 11.
തീരെ ചെറിയ പ്രായം.
ജോലി കഴിഞ്ഞ് വരുമ്പോഴേക്കും മമ്മി കുട്ടികളെ നോക്കാനൊന്നും പറ്റാത്ത വിധം ക്ഷീണിച്ചിരിക്കും.
- വീടൊക്കെ വൃത്തിയാക്കി വക്കുന്നത് ഞാനായിരുന്നു. - അതൊരു ചെറിയ കാര്യമല്ല.
- ഫ്രാങ്കിനെ കണ്ടുമുട്ടുമ്പോള്‍ എത്ര വയസ്സുണ്ടായിരുന്നു? - 16.
ഫ്രാങ്കിന് സ്കൂളില്‍ വച്ചുണ്ടായ സംഭവം നിങ്ങള്‍ക്കറിയാമോ?
അത് ഞാനവനെ കാണുന്നതിന് മുന്‍പാണ്.
- അതേക്കുറിച്ച് നിങ്ങള്‍ അവനോടെപ്പോഴെങ്കിലും സംസാരിച്ചിട്ടുണ്ടോ? - അതൊരു അപകടമായിരുണെന്നാണ് അവന്‍ പറഞ്ഞത്.
റോസ്...
നിങ്ങള്‍ ബെവര്‍ലി ജീനെ അറിയില്ലേ.
അവള്‍ എത്തരക്കാരിയായിരുന്നു?
നല്ല തങ്കം പോലൊരു പെണ്‍കുട്ടിയായിരുന്നു.
അവള്‍ ബെഞ്ചമിന് ചേര്‍ന്ന കുട്ടിയായിരുന്നെന്ന് തോന്നിയിരുന്നോ?
അവന്‍ വീട് വിട്ടുപോകാന്‍ കാരണം അവളാണ്.
അത് നന്നായെന്നാ എനിക്ക് തോന്നിയത്.
ഞങ്ങള്‍ അവന് സെക്യൂരിറ്റി ഡെപ്പോസിറ്റിനുള്ള പൈസ കൊടുത്തു. അവന് വേണ്ടി കരാറെഴുതി.
അവള്‍ക്കവനെ വിവാഹം കഴിക്കാന്‍ പദ്ധതിയുണ്ടായിരുന്നോ?
അവന്‍ അതിനവളെ പ്രേരിപ്പിക്കുന്നുണ്ടായിരുന്നു.
അവള്‍...മറ്റേതെങ്കിലും പുരുഷന്മാരെ കാണുന്നുണ്ടായിരുന്നോ?
ബെഞ്ചമിന്‍ അങ്ങനെ കരുതിയിരുന്നു.
ബെഞ്ചമിന്‍ അങ്ങനെ പറഞ്ഞോ?
അവളവനെയിട്ട് വട്ടം ചുറ്റിക്കുവാണെന്ന് കരുതുന്നതായി അവന്‍ പറഞ്ഞിരുന്നു.
മറ്റാര്‍ക്കോ വേണ്ടി അണിഞ്ഞൊരുങ്ങിക്കൊണ്ട്.
അണിഞ്ഞൊരുങ്ങിക്കൊണ്ട്?
പ്രകോപനപരമായി ഡ്രസ് ചെയ്തിട്ടോ?
നഖങ്ങളില്‍ ചായം പുരട്ടിക്കൊണ്ടോ? പെര്‍ഫ്യും അടിച്ചു കൊണ്ടോ?
ഹെയര്‍ ഡ്രസ്സിംഗ് ചെയ്തു കൊണ്ട്.
ബെവര്‍ലി ജീന്‍ കൊല്ലപ്പെട്ട രാത്രി ഫ്രാങ്ക് നിങ്ങളുടെ കൂടെ ഉണ്ടായിരുന്നെന്ന് പറഞ്ഞു.
- അത് സത്യമാണോ? - അതേ.
അത്, പിന്നെ...
അവന്‍ ഭക്ഷണം വാങ്ങാന്‍ പുറത്ത് പോയിരുന്നു.
എത്ര സമയമെടുത്തു?
റോസ്, നിങ്ങള്‍ എന്തെങ്കിലും മറച്ചു വെക്കുന്നത്,
അവര്‍ കണ്ടുപിടിച്ചാല്‍, അത് നിങ്ങള്‍ക്കും അവനും...
നല്ലതായിരിക്കില്ല.
നമ്മള്‍ എന്തെങ്കിലും വിട്ടു കളഞ്ഞോ?
- അവളുടെ കൈത്തണ്ടയിലെ മുറിവുകള്‍ ശ്രദ്ധിച്ചിരുന്നോ? - ഉവ്വ്.
അത് ഫ്രാങ്ക് ചെയ്തതാണെന്ന് തോന്നുന്നുണ്ടോ?
അവന്‍ അവളുടെയടുത്തേക്ക് ആരെയും അടുപ്പിക്കില്ലെന്നാണ് അവളുടെ അമ്മ പറഞ്ഞത്.
നമുക്ക് ഫ്രാങ്കിന്‍റെ കാര്‍ പരിശോധിക്കണോ?
- അതിന് വാറണ്ട് വേണ്ടി വരും. - എങ്കില്‍ സംഘടിപ്പിക്ക്.
മാര്‍ക്ക്. താഴെ നിന്നെത്തിരക്കി ഒരു ചെറുപ്പക്കാരി വന്നു നില്‍ക്കുന്നു.
ഹായ്, റോസ്.
ഞാന്‍...
സംഭവിച്ചതെന്താണെന്ന് ഞാന്‍ തുറന്നു പറഞ്ഞാല്‍ എന്‍റെ കുഞ്ഞിനൊന്നും സംഭവിക്കില്ലെന്ന് വാക്ക് തരാമോ?
തീര്‍ച്ചയായും.
സാരമില്ല.
ഹേയ്, സാരമില്ല.
ബെവര്‍ലി ജീനെ കാണാതായ രാത്രി ഫ്രാങ്ക് വീട്ടിലില്ലായിരുന്നല്ലേ നിങ്ങള്‍ പറഞ്ഞത്?
അതേ.
അവന്‍ എവിടെ ആയിരുന്നെന്നറിയാമോ?
അറിയാം.
എവിടെയായിരുന്നു?
അന്ന് രാത്രി ബെഞ്ചി ഞങ്ങളെ വിളിച്ച് ഫ്രാങ്കിനോട് അങ്ങോട് ചെല്ലാന്‍ പറഞ്ഞു.
ഓക്കെ.
അങ്ങനെ ഫ്രാങ്ക് പോയി.
അവനെത്ര സമയം ഉണ്ടായിരുന്നില്ല?
മൂന്നോ നാലോ മണിക്കൂറിന് ശേഷം അവന്‍ വിളിച്ച് എന്നോടും അവിടേക്ക് ചെല്ലാന്‍ പറഞ്ഞു.
- എത്രമണിക്കായിരുന്നു അത്? - പത്തിനോ, പതിനൊന്നിനോ?
പക്ഷേ എനിക്ക് വയ്യെന്ന് ഞാനവനോട് പറഞ്ഞു.
പുറംവേദനയും കാലുവേദനയും.
എനിക്കൊമ്പതാം മാസമായിരുന്നു.
നിങ്ങളോട് വരാന്‍ പറഞ്ഞതെന്തിനാണെന്ന് പറഞ്ഞില്ലേ?
ഇല്ല.
വെറുതെ വരാന്‍ പറഞ്ഞതേയുള്ളോ?
ക്ലീന്‍ ചെയ്യാനുള്ള സാധനങ്ങളുമായി വരാനാണ് പറഞ്ഞത്.
പക്ഷേ...ഞാനത് മറന്നു പോയി.
ഞാന്‍ അവിടെക്ക് ഓടിച്ചു പോയി, അകത്തേക്ക് ചെന്നു.
ഫ്രാങ്ക് ലിവിംഗ് റൂമിലുണ്ടായിരുന്നു. എന്നോടവന്‍ പരിഭ്രമിക്കരുതെന്ന് പറഞ്ഞു.
അവന്‍ പരിഭ്രമിച്ചിരുന്നോ?
അവന്‍ ശാന്തനായിരുന്നു.
ശരി, ഫ്രാങ്ക് നിങ്ങളോട് പരിഭ്രമിക്കരുതെന്ന് പറഞ്ഞിട്ട്...
ഒരു മോശം കാര്യം സംഭവിച്ചെന്ന് അവന്‍ പറഞ്ഞു.
എന്‍റെ നെഞ്ച് പടപടാ മിടിക്കാന്‍ തുടങ്ങി, ബെഞ്ചിക്കെന്തോ സംഭവിച്ചെന്നാണ് ഞാന്‍ വിചാരിച്ചത്.
"അവന് കുഴപ്പമൊന്നുമില്ല, പക്ഷേ അവനൊരു പണിയൊപ്പിച്ചു" ഫ്രാങ്കി പറഞ്ഞു.
ബെഞ്ചമിന്‍ പണിയൊപ്പിച്ചെന്നോ?
അതേ.
ഞാന്‍ ചോദിച്ചു, "എന്താ അവന്‍ ചെയ്തത്?"
അവന്‍ പറഞ്ഞു, ബെഞ്ചിക്ക് ബെവര്‍ലി ജീനോട് കലിപ്പായി.
അവന്‍ അവളെ അടിച്ചു.
അവള്‍ക്ക് കുഴപ്പമൊന്നുമില്ലല്ലോ എന്ന് ഞാന്‍ ചോദിച്ചു.
ഫ്രാങ്ക് പറഞ്ഞു, "നമ്മള്‍ ഇതില്‍ നിന്നവനെ രക്ഷിക്കണം.
നമ്മള്‍ ഒരുമിച്ച് നിന്നില്ലെങ്കില്‍ അവന്‍റെ കാര്യം കുഴപ്പത്തിലാവും."
ബെഞ്ചമിന്‍ എന്താ ചെയ്തതെന്ന് ഞാന്‍ അവനോട് ചോദിച്ചു.
അവന്‍ പറഞ്ഞു, "അവന്‍ ബാത്ത്റൂമിലുണ്ട്."
"എനിക്കവനെ കാണണം.", ഞാന്‍ പറഞ്ഞു. അവന്‍ പറഞ്ഞു, "ഓക്കെ.
ബെവര്‍ലി ജീനും അവിടെത്തന്നെയുണ്ട്."
വാതില്‍ തുറന്ന് കിടക്കുകയായിരുന്നു.
ഞാന്‍ ബെഞ്ചിയെ കണ്ടു, അവന്‍...
അവന്‍ തലക്ക് കൈകൊടുത്തിരുന്ന് കരയുകയായിരുന്നു.
അവിടെയെല്ലാം രക്തമായിരുന്നു.
ചീറ്റിത്തെറിക്കുന്നു.
അപ്പോള്‍ ഞാന്‍ ബാത്ത് ടബില്‍ കിടക്കുന്ന ബെവര്‍ലി ജീനെ കണ്ടു.
അവള്‍ക്ക് ജീവനുണ്ടായിരുന്നോ?
മരിച്ചിരുന്നു.
അവള്‍ക്ക് മേല്‍വസ്ത്രം ഉണ്ടായിരുന്നു, പക്ഷേ പാന്‍റീസ് ഇല്ലായിരുന്നു.
ഞാന്‍ ചോദിച്ചു, "ബെഞ്ചി, നീയെന്തായീ ചെയ്തത്?"
ഭ്രാന്തമായി തലയാട്ടിയതല്ലാതെ അവനെന്‍റെ നേരെ നോക്കിയില്ല.
- അവള്‍ മലര്‍ന്നാണോ കമഴ്ന്നാണോ കിടന്നിരുന്നത്? - മലര്‍ന്ന്.
എന്തെങ്കിലും മുറിവുകള്‍ ശ്രദ്ധയില്‍ പെട്ടിരുന്നോ?
എനിക്ക് പറയാന്‍ കഴിയില്ല, അവിടെ മൊത്തം രക്തമായിരുന്നു.
എന്നിട്ടെന്താണുണ്ടായത്?
ഫ്രാങ്ക് ഒരു ടാര്‍പോളിന്‍ കൊണ്ടുവന്ന് തറയില്‍ വിരിച്ചു.
എന്നിട്ടെന്നോട് ക്ലീന്‍ ചെയ്യാനുള്ള സാധനങ്ങള്‍ കൊണ്ട് വരാന്‍ പറഞ്ഞു.
ഞാന്‍ തിരിച്ചെത്തിയപ്പോഴേക്കും അവരവളെ അതില്‍ പൊതിഞ്ഞിരുന്നു.
എന്നിട്ടവര്‍ അവളെ ഫ്രാങ്കിന്‍റെ ട്രക്കില്‍ കയറ്റി ഓടിച്ചു പോയി.
ഞാന്‍ ടബും ബാത്ത്റൂമും കഴുകി വൃത്തിയാക്കി.
ഞാന്‍ ടൈലുകളും, വിടവുകളും,,
സിമന്‍റിട്ട ഭാഗങ്ങളും, ജനല്‍ചട്ടവുമെല്ലാം ഉരച്ച് കഴുകി.
സിങ്കിലെ രക്തക്കറയെല്ലാം കഴുകിക്കളയണമായിരുന്നു...
അതാകട്ടെ...
കഴുകിയിട്ടും കഴുകിയിട്ടും തീരുന്നുണ്ടായിരുന്നില്ല.
- നിങ്ങള്‍ ആയുധങ്ങള്‍ വല്ലതും കണ്ടിരുന്നോ? - ടബില്‍ ഒരു കത്തി കിടക്കുന്നുണ്ടായിരുന്നു.
അത് നിങ്ങള്‍ എന്ത് ചെയ്തു?
അത് ഞാന്‍ കഴുകി വൃത്തിയാക്കി.
കിച്ചനിലേക്ക് കൊണ്ടുപോയി, സോപ്പിട്ട് ഒന്നൂടെ കഴുകി.
മാറ്റി വച്ചു.
എന്നിട്ട് വീട്ടിലേക്ക് പോയി.
അന്ന് രാത്രി ഫ്രാങ്കിനെയോ ബെഞ്ചമിനെയോ വീണ്ടും കണ്ടിരുന്നോ?
ഇല്ല.
പിറ്റേന്ന് വെളുപ്പിനെ ഫ്രാങ്ക് കയറി വന്നു.
എന്തിനാ നിങ്ങളവരെ സഹായിച്ചത്?
അതാണെന്നും ഞാന്‍ അവര്‍ക്കായി ചെയ്തിരുന്നത്.
ആരാ അവളെ കൊന്നത്?
എനിക്കറിയില്ല.
പരിഭാഷ: ഷിഹാബ് എ ഹസ്സന്‍ FB: shihab.jub / ടെലഗ്രാം: @shihabmsone
എംസോണ്‍ റിലീസ് - http://www.malayalamsubtitles.org/ www.facebook.com/msonepage